Έγκριση τεχνικής μελέτης έρευνας μεταλλευτικών και ενεργειακών ορυκτών
Τεχνική μελέτη έρευνας μεταλλευτικών / ενεργειακών ορυκτών
Αίτηση χορήγησης έγκρισης τεχνικής μελέτης έρευνας μεταλλευτικών ή ενεργειακών ορυκτών
Η αίτηση συνοδεύεται από τουλάχιστον ένα πλήρες τεύχος της τεχνικής μελέτης έρευνας. σε φυσική και ψηφιακή μορφή. Η ψηφιακή μορφή δύναται να υποβληθεί παράλληλα και στο υπηρεσιακό email: dmetal.gram@prv.ypeka.gr Με τη λήξη της διαδικασίας και εφόσον εγκρίνεται η υποβληθείσα τεχνική μελέτη, πρέπει να σφραγισθούν τρία αντίγραφά της (τεύχη). Ως εκ τούτου, η υποβολή μέσω ηλεκτρονικού ταχυδρομείου, στην διεύθυνση: dmetal.gram@prv.ypeka.gr, δύναται να γίνει μόνο στα αρχικά στάδια της διαδικασίας και με σκοπό τη διευκόλυνση του διοικούμενου, για να επιταχυνθεί η διενέργεια του προκαταρκτικού και πλήρους ελέγχου του αιτήματος. Εφόσον εγκρίνεται η τεχνική μελέτη έρευνας, τα τεύχη της δύναται να υποβληθούν μόνο σε φυσικά αντίγραφα, είτε δια ζώσης, είτε με ταχυδρομείο.
Κατάθεση από τον αιτούντα (δια ζώσης ή ταχυδρομικά)
Κατοχή κατάλληλου μεταλλευτικού δικαιώματος έρευνας και εκμετάλλευσης, εντός του συγκεκριμένου μεταλλευτικού χώρου, που ο ενδιαφερόμενος αιτείται τη διενέργεια μεταλλευτικών ερευνών.
Ο διοικούμενος οφείλει να έχει ΑΕΠΟ (Απόφαση Έγκρισης Περιβαλλοντικών Χώρων) για τη δραστηριότητά του, στο συγκεκριμένο μεταλλείο, για το οποίο υποβάλλεται το αίτημα έγκρισης τεχνικής μελέτης έρευνας μεταλλευτικού ή ενεργειακού ορυκτού.
Η διαδικασία αφορά στην έγκριση Τεχνικής Μελέτης Έρευνας μεταλλευτικών ή ενεργειακών ορυκτών και απευθύνεται σε επιχειρήσεις ή φυσικά πρόσωπα που κατέχουν μεταλλευτικά δικαιώματα έρευνας και εκμετάλλευσης μεταλλευτικών / ενεργειακών ορυκτών ή άδειες μεταλλευτικών ερευνών
Εγγυητική επιστολή για την αποκατάσταση του φυσικού περιβάλλοντος, το ύψος της οποίας υπολογίζεται βάσει της χορηγηθείσας Απόφασης Έγκρισης Περιβαλλοντικών Όρων (ΑΕΠΟ), στην οποία προσδιορίζεται το ελάχιστο απαιτούμενο χρηματικό ποσό για την περιβαλλοντική αποκατάσταση του χώρου, μετά το πέρας των εργασιών.
Παράβολο, δυνάμει της με αριθμό ΥΠΕΝ/ΔΑΠ/71099/67 (Β΄5018/2018) ΚΥΑ των Υπουργών Οικονομίας και Περιβάλλοντος και Ενέργειας, με τίτλο "Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας." Το παράβολο για την έγκριση τεχνικών μελετών καθορίζεται ως ποσό υπολογιζόμενο σε ποσοστό 2‰ επί του προϋπολογισμού της προβλεπόμενης επένδυσης (εκτός της δαπάνης αυτοκινούμενου εξοπλισμού), με ελάχιστο 300 ευρώ και μέγιστο 6.000 ευρώ. Το ποσό του παραβόλου κατανέμεται κατά 50% στον ΑΛΕ 1450189001 (πρώην ΚΑΕ 3741) και κατά 50% ΑΛΕ 1450108001 (πρώην ΚΑΕ 3753).
2‰ επί της αμοιβής των μελετητών μηχανικών, με ελάχιστο τα τρία ευρώ ανά αντίτυπο Τεχνικής Μελέτης., δυνάμει του άρθρου 25, του ν. 2873/24.12. 2000. Το ποσό του παραβόλου κατανέμεται αποκλειστικά στον ΑΛΕ 1450189001 (πρώην ΚΑΕ 3741).
Παράβολο, δυνάμει της με αριθμό ΥΠΕΝ/ΔΑΠ/71099/67 (Β΄5018/2018) ΚΥΑ των Υπουργών Οικονομίας και Περιβάλλοντος και Ενέργειας, με τίτλο "Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας." για την τροποποίηση - επικαιροποίηση τεχνικών μελετών καθορίζεται παράβολο ποσού 300 ευρώ, με κατανομή κατά 50% στον ΑΛΕ 1450189001 (πρώην ΚΑΕ 3741) και κατά 50% ΑΛΕ 1450108001 (πρώην ΚΑΕ 3753). Στην περίπτωση που η τροποποίηση - επικαιροποίηση περιλαμβάνει και αύξηση του αρχικού προϋπολογισμού της επένδυσης, εφαρμόζονται τα προβλεπόμενα για το παράβολο με κωδικό 2174 επί του ποσού που δεν είχε συμπεριληφθεί στην αρχική μελέτη.
Σύμβαση μίσθωσης Δημόσιου Μεταλλευτικού Χώρου ή τμήματος αυτού, μεταξύ του Ελληνικού Δημοσίου και του εκάστοτε διοικούμενου (μισθωτή-εκμεταλλευτή), ή Προεδρικό Διάταγμα παραχώρησης μεταλλείου, βάσει των οποίων αποδεικνύεται η κατοχή μεταλλευτικού δικαιώματος για το μεταλλείο, για το οποίο υποβάλλεται το αίτημα έγκρισης Τεχνικής Μελέτης Έρευνας μεταλλευτικού ή ενεργειακού ορυκτού. Τα στοιχεία αυτά τηρούνται στο αρχείο της αρμόδιας Διεύθυνσης.
Απόφαση Έγκρισης Περιβαλλοντικών Όρων (ΑΕΠΟ)
Τεύχος Τεχνικής Μελέτης έρευνας μεταλλευτικού ή ενεργειακού ορυκτού, σε τρία (3) αντίγραφα.
Υπεύθυνη Δήλωση του αιτούντα την έγκριση της τεχνικής μελέτης για την ανάθεση εκπόνησης της τεχνικής μελέτης στους μελετητές.
Υπεύθυνες Δηλώσεις ανάληψης εκπόνησης της τεχνικής μελέτης από τους μελετητές
Παραστατικά αμοιβών μελετητών και δικαιωμάτων Δημοσίου και Ταμείων
Όταν ο διοικούμενος είναι νομικό πρόσωπο και απαιτείται να αποδειχθεί ότι εκπροσωπείται από συγκεκριμένα φυσικά πρόσωπα, απαιτείται η υποβολή του εν λόγω δικαιολογητικού, το οποίο δύναται να είναι σύμβαση με την Ελληνική Δημοκρατία, καταστατικό εταιρείας, πράξη διοικητικού συμβουλίου, κα. Από τα νομιμοποιητικά έγγραφα, προκύπτει η ικανότητα το νομικό πρόσωπο να εκπροσωπείται ενώπιον της Δημόσιας Διοίκησης με συγκεκριμένο/α φυσικό/ά πρόσωπο/α. Στην περίπτωση που η πληροφορία αυτή δύναται να εξαχθεί από τα στοιχεία που τηρούνται στο αρχείο της υπηρεσίας (λχ η σύμβαση δυνάμει της οποίας δραστηριοποιείται ο διοικούμενος), τότε η αναζήτηση γίνεται αυτεπάγγελτα. Στην περίπτωση που η πληροφορία αυτή έχει υποβληθεί ήδη στην υπηρεσία και δεν έχει μεταβληθεί, δεν απαιτείται η εκ νέου υποβολή της κάθε φορά που ο διοικούμενος (νομικό πρόσωπο) συναλλάσσεται/ επικοινωνεί με τη Δημόσια Διοίκηση. Υπό αυτή την έννοια, θεωρείται "δικαιολογητικό υπό προϋποθέσεις".
Η επιβεβαίωση της ύπαρξης των ανωτέρω συμβάσεων πραγματοποιείται κατά τη λήψη του αιτήματος, με βάσει το αρχείο της υπηρεσίας, με σκοπό τη διαπίστωση ότι πράγματι ο διοικούμενος πληροί τις προϋποθέσεις να απευθύνεται στην υπηρεσία, η οποία έχει ένα εξαιρετικά εξειδικευμένο αντικείμενο (G2B), και να υποβάλλει τα απαιτούμενα στοιχεία.
Η Απόφαση Έγκρισης Περιβαλλοντικών Όρων (ΑΕΠΟ) καλύπτει γεωγραφικά την περιοχή της τεχνικής μελέτης έρευνας μεταλλευτικού ή ενεργειακού ορυκτού και προηγείται του αιτήματος έγκρισης ΤΜ έρευνας.
1. Οι ελάχιστες προϋποθέσεις της μορφής και του περιεχομένου της Τεχνικής Μελέτης εκμετάλλευσης μεταλλείου προβλέπονται στο ΚΕΦΑΛΑΙΟ ΧΙΙ. Εγκρίσεις - Άδειες, του Κανονισμού Μεταλλευτικών και Λατομικών Εργασιών (ΚΜΛΕ), όπως τροποποιήθηκε και ισχύει για τα μεταλλεία. 2. Με την ολοκλήρωση της διαδικασίας και εφόσον η ΤΜ έρευνας εγκρίνεται, σφραγίζονται τρία τεύχη της ΤΜ έρευνας. Το ένα τεύχος τηρείται στο αρχείο της αρμόδιας Διεύθυνσης του Υπουργείου Περιβάλλοντος και Ενέργειας (Διεύθυνση Μεταλλευτικών, Ενεργειακών και Βιομηχανικών Ορυκτών), το δεύτερο αποστέλλεται στον διοικούμενο και το τρίτο αποστέλλεται στην κατά τόπον αρμόδια ελεγκτική υπηρεσιακή μονάδα, δηλαδή το Σώμα Επιθεώρησης Μεταλλείων Νοτίου ή Βορείου Ελλάδας. Ως εκ τούτου, στα αρχικά στάδια της διαδικασίας και με σκοπό την επίσπευσή της, τη διευκόλυνση του διοικούμενου και την επιτάχυνση διενέργειας προκαταρκτικού και πλήρους ελέγχου του αιτήματος, η αίτηση και ένα συνημμένο τεύχος της μελέτης δύναται να υποβληθούν μέσω ηλεκτρονικού ταχυδρομείου στη διεύθυνση: dmetal.gram@prv.ypeka.gr. Εφόσον, με τη λήξη της διαδικασίας, εγκρίνεται η υποβληθείσα ΤΜ έρευνας, τα τεύχη της δύναται να υποβληθούν μόνο σε φυσικά αντίγραφα, είτε δια ζώσης, είτε με ταχυδρομείο.
Η υπεύθυνη δήλωση υποβάλλεται από τον εκμεταλλευτή του μεταλλείου (φυσικό πρόσωπο ή φυσικό πρόσωπο που εκπροσωπεί τον εκμεταλλευτή μεταλλείου αν ο εκμεταλλευτής είναι νομικό πρόσωπο) και αναφέρει ρητά ότι ανατίθεται η σύνταξη τεχνικής μελέτης έρευνας σε συγκεκριμένο επιστήμονα, που έχει το δικαίωμα - σύμφωνα με την κείμενη νομοθεσία - να την συντάξει. Συνοδεύεται από αντίστοιχη υπεύθυνη δήλωση του επιστήμονα, που αναλαμβάνει τη σύνταξη της τεχνικής μελέτης έρευνας.
Η υπεύθυνη δήλωση συνυποβάλλεται από τον εκμεταλλευτή του μεταλλείου και είναι του φυσικού προσώπου/ επιστήμονα που έχει το δικαίωμα - σύμφωνα με την κείμενη νομοθεσία - να συντάξει την υποβληθείσα τεχνική μελέτη έρευνας, (λχ μεταλλειολόγος μηχανικός). Στην υπεύθυνη δήλωση, ο επιστήμονας πρέπει να αναφέρει ρητά την ανάληψη της υποχρέωσης σύνταξης της τεχνικής μελέτης έρευνας. Συνοδεύεται από αντίστοιχη υπεύθυνη δήλωση του εκμεταλλευτή μεταλλείου (φυσικό πρόσωπο ή φυσικό πρόσωπο που εκπροσωπεί τον εκμεταλλευτή μεταλλείου αν ο εκμεταλλευτής είναι νομικό πρόσωπο), στην οποία αναφέρεται ρητά ότι ανατίθεται η σύνταξη της τεχνικής μελέτης έρευνας στον συγκεκριμένο επιστήμονα.
Τα παραστατικά αμοιβών των μελετητών και δικαιωμάτων του Δημοσίου και Ταμείων υποβάλλονται από τον διοικούμενο και αφορούν στην εκπλήρωση των σχετικών υποχρεώσεων για τους μελετητές που ανέλαβαν τη σύνταξη της τεχνικής μελέτης έρευνας. Πιο συγκεκριμένα. για τον/τους μελετητές πτυχιούχους μηχανικούς: i. Απόδειξη κατάθεσης αμοιβής. ii. Απόδειξη κατάθεσης από την οικεία Δ.Ο.Υ ή ηλεκτρονική δήλωση απόδοσης του προκαταβλητέου φόρου επί της αμοιβής. iii. Βεβαίωση μέλους ΤΕΕ – Οικονομική Ενημερότητα. iv. Βεβαίωση του ασφαλιστικού φορέα περί καταβολής των εισφορών (ασφαλιστική ενημερότητα) μέχρι την ημερομηνία υποβολής της τεχνικής μελέτης. Επιπλέον, για τον/τους μελετητές πτυχιούχους γεωλόγους: i. Απόδειξη κατάθεσης αμοιβής. ii. Απόδειξη κατάθεσης από την οικεία Δ.Ο.Υ ή ηλεκτρονική δήλωση απόδοσης του προκαταβλητέου φόρου επί της αμοιβής. iii. Απόδειξη κατάθεσης των δικαιωμάτων του ΓΕΩΤΕΕ επί της αμοιβής σε εξουσιοδοτημένη τράπεζα. iv. Βεβαίωση μέλους ΓΕΩΤΕΕ – Οικονομική Ενημερότητα περί εξόφλησης των συνδρομών του Γεωλόγου μέχρι την ημερομηνία υποβολής της τεχνικής μελέτης.
1. Ο προβλεπόμενος χρόνος απόκρισης της υπηρεσίας είναι 60 ημέρες, ενώ εαν απαιτηθεί να υποβληθούν, από το διοικούμενο, διορθώσεις/συμπληρώσεις του αρχικού αιτήματος, ο χρόνος απόκρισης είναι επιπλέον 30 ημέρες. 2. Η Τεχνική Μελέτη μπορεί να υποβληθεί παράλληλα και σε ψηφιακή μορφή στο υπηρεσιακό email: dmetal.gram@prv.ypeka.gr 3. Με τη λήξη της διαδικασίας και εφόσον εγκρίνεται η υποβληθείσα τεχνική μελέτη, πρέπει να σφραγισθούν τρία αντίγραφά της (τεύχη). Το ένα τεύχος τηρείται στο αρχείο της αρμόδιας Διεύθυνσης του Υπουργείου Περιβάλλοντος και Ενέργειας (Διεύθυνση Μεταλλευτικών, Ενεργειακών και Βιομηχανικών Ορυκτών), το δεύτερο αποστέλλεται στον διοικούμενο και το τρίτο αποστέλλεται στην κατά τόπον αρμόδια ελεγκτική υπηρεσιακή μονάδα, δηλαδή το Τμήμα Επιθεώρησης Μεταλλείων του Σώματος Επιθεώρησης Νοτίου ή Βορείου Ελλάδος του ΥΠΕΝ. Ως εκ τούτου, είναι εφικτή η υποβολή του αιτήματος μέσω ηλεκτρονικού ταχυδρομείου, στην διεύθυνση: dmetal.gram@prv.ypeka.gr, αλλά μόνο στα αρχικά στάδια της διαδικασίας και με σκοπό τη διευκόλυνση του διοικούμενου και την επιτάχυνση διενέργειας του προκαταρκτικού και πλήρους ελέγχου του αιτήματος. Εφόσον, λοιπόν, με τη λήξη της διαδικασίας, εγκρίνεται η τεχνική μελέτη έρευνας, τα τεύχη της δύναται να υποβληθούν μόνο σε φυσικά αντίγραφα, είτε δια ζώσης, είτε με ταχυδρομείο. 4. Επιπλέον, στην περίπτωση απόρριψης του υποβληθέντος αιτήματος, ο διοικούμενος δύναται είτε να υποβάλλει αίτηση θεραπείας, είτε να προσφύγει δικαστικά.
Οργανισμός Υπουργείου Περιβάλλοντος και Ενέργειας (Υ.Π.ΕΝ) Περιγραφή αρμοδιοτήτων του Τμήματος Μεταλλευτικών και Ενεργειακών Ορυκτών
Κανονισμός Μεταλλευτικών και Λατομικών Εργασιών
Καθορισμός των ειδών και των ποσών των παραβόλων που απαιτούνται για τη χορήγηση οποιασδήποτε έγκρισης που προβλέπεται από τις διατάξεις του ν. 4512/2018 ή γενικότερα τη μεταλλευτική και λατομική νομοθεσία καθώς και την άσκηση οποιασδήποτε προσφυγής ενώπιον του Υπουργού Περιβάλλοντος και Ενέργειας.
Καθορισμός του ύψους αμοιβής των μελετητών για τη σύνταξη Τεχνικών Μελετών νέων Μεταλλευτικών και Λατομικών Εργασιών που προβλέπονται από τα άρθρα 9 παρ. 4 του ν.1428/84 και τα άρθρα 4 και 97 της κατ επιταγήν του άρθρου 26 του ίδιου Νόμου Απόφαση Υπουρ. Ενέργειας και Φυσικών πόρων ΙΙ-5η/Φ17402/84, που δημοσιεύτηκε στο ΦΕΚ 931/Β/31.12.1984
Αναπροσαρμογή του ύψους αμοιβής των μελετητών για τη σύνταξη των Τεχνικών Μελετών που προβλέπονται από το άρθρο 9 παρ. 4 του Ν. 1428/84 και τα άρθρα 4 και 97 του Κανονισμού Μεταλλευτικών και Λατομικών Εργασιών
Καθορισμός διαδικασίας έγκρισης της άσκησης δραστηριοτήτων ερευνητικών εργασιών για τη διαπίστωση κοιτασμάτων μεταλλευτικών ορυκτών
Νέο θεσμικό πλαίσιο για την άσκηση οικονομικής δραστηριότητας και άλλες διατάξεις.
Ρυθμίσεις για την εφαρμογή των Διαρθρωτικών Μεταρρυθμίσεων του Προγράμματος Οικονομικής Προσαρμογής και άλλες διατάξεις.
Φορολογικές ελαφρύνσεις και απλουστεύσεις και άλλες διατάξεις
Δίκαιη Αναπτυξιακή Μετάβαση, ρύθμιση ειδικότερων ζητημάτων απολιγνιτοποίησης και άλλες επείγουσες διατάξεις.
Τρόπος υπολογισμού και διαδικασία κατάθεσης, αντικατάστασης, κατάπτωσης και επιστροφής της εγγυητικής επιστολής για την εκπλήρωση των υποχρεώσεων που απορρέουν από τις αποφάσεις έγκρισης περιβαλλοντικών όρων σε λατομικούς και μεταλλευτικούς χώρους
Στην περίπτωση που το υποβληθέν αίτημα του διοικούμενου απορριφθεί, ο διοικούμενος δύναται να υποβάλλει αίτηση θεραπείας στο Υπουργείο Περιβάλλοντος και Ενέργειας. Αναφορικά με την αίτηση θεραπείας, ισχύει το άρθρο 24 του Κώδικα Διοικητικής Διαδικασίας (ν. 2690/1999, Α΄45), σύμφωνα με το οποίο: "Άρθρο 24 Αίτηση θεραπείας - Ιεραρχική προσφυγή 1. Αν από τις σχετικές διατάξεις δεν προβλέπεται η δυνατότητα άσκησης της, κατά το επόμενο άρθρο, ειδικής διοικητικής, ή ενδικοφανούς, προσφυγής, ο ενδιαφερόμενος, για την αποκατάσταση υλικής ή ηθικής βλάβης των έννομων συμφερόντων του που προκαλείται από ατομική διοικητική πράξη μπορεί, για οποιονδήποτε λόγο, με αίτησή του, να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προίσταται εκείνης που εξέδωσε την πράξη, την ακύρωσή της (ιεραρχική προσφυγή). 2. Η διοικητική αρχή στην οποία υποβάλλεται η, κατά την προηγούμενη παράγραφο, αίτηση οφείλει να γνωστοποιήσει στον ενδιαφερόμενο την αποφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία. 3. Αν αρμόδια για την ανάκληση ή τροποποίηση ή την ακύρωση είναι άλλη διοικητική αρχή, εκείνη στην οποία κατατέθηκε η αίτηση θεραπείας ή η ιεραρχική προσφυγή οφείλει να τη διαβιβάσει στην αρμόδια αρχή το αργότερο μέσα σε πέντε (5) ημέρες. Και στην περίπτωση αυτή, η γνωστοποίηση της απόφασης της αρμόδιας αρχής, στον ενδιαφερόμενο, πρέπει να γίνεται μέσα στην κατά την προηγούμενη παράγραφο προθεσμία. 4. Αν η πράξη ακυρωθεί, η υπόθεση επανέρχεται στην αρχή που εξέδωσε την πράξη, εκτός αν οι σχετικές διατάξεις προβλέπουν αρμοδιότητα της προϊστάμενης αρχής για την έκδοσή της." Εναλλακτικά, δύναται να προσφύγει δικαστικά.
Ο διοικούμενος υποβάλλει αίτηση στην αρμόδια υπηρεσία του Υπουργείου Περιβάλλοντος και Ενέργειας, η οποία πρωτοκολλείται σε επίπεδο Γενικής Διεύθυνσης Ορυκτών Πρώτων Υλών και χρεώνεται για ενέργεια στη Διεύθυνση Μεταλλευτικών, Ενεργειακών και Βιομηχανικών Ορυκτών. Το υποβληθέν αίτημα συνοδεύεται τουλάχιστον από ένα τεύχος της Τεχνικής Μελέτης Έρευνας μεταλλευτικού ή ενεργειακού ορυκτού. Είναι πιθανό η αίτηση να συνοδεύεται από το σύνολο των απαιτούμενων για την έκδοση απόφασης δικαιολογητικών, συμπεριλαμβανομένων των τριών τευχών της Τεχνικής Μελέτης Έρευνας. Η διαδικασία εκκινεί όμως και με την υποβολή της αίτησης και τουλάχιστον ενός τεύχους της Τεχνικής Μελέτης Έρευνας, για διευκόλυνση του διοικούμενου και επίσπευση της διαδικασίας. Στην περίπτωση αυτή και εφόσον η Τεχνική Μελέτη Έρευνας εγκρίνεται στο τέλος της διαδικασίας, τα τρία απαραίτητα τεύχη της Τεχνικής Μελέτης Έρευνας υποβάλλονται, αποκλειστικά σε φυσικά αντίγραφα, από το διοικούμενο πριν την έκδοση της τελικής εγκριτικής απόφασης, μετά από έγγραφη ειδοποίηση της αρμόδιας Διεύθυνσης.
Διενεργείται προκαταρκτικός έλεγχος σχετικά με τη νομιμότητα και την πληρότητα του αιτήματος, ως ακολούθως: α) Έλεγχος αν ο ενδιαφερόμενος έχει το απαιτούμενο μεταλλευτικό δικαίωμα για το γεωγραφικό χώρο της μελέτης, σύμφωνα με το Ν.Δ/ΜΑ 210/1973 (Α΄77), με τίτλο «Μεταλλευτικός Κώδικας». Για το σκοπό αυτό, ελέγχεται αν στο Αρχείο της υπηρεσίας υπάρχει η απαραίτητη Σύμβαση Παραχώρησης Μεταλλείου ή Σύμβαση Μίσθωσης Δημόσιου Μεταλλευτικού Χώρου (ή τμήματος ΔΜΧ). β) Αν έχει εκδοθεί αρμοδίως Απόφαση Έγκρισης Περιβαλλοντικών Όρων (ΑΕΠΟ) για τις ερευνητικές εργασίες που περιγράφονται στην Τεχνική Μελέτης Έρευνας για το συγκεκριμένο γεωγραφικό χώρο. γ) Αν η μελέτη έχει συνταχθεί και υπογράφεται από τους κατά νόμο αρμόδιους μηχανικούς και έχουν προς τούτο υποβληθεί σχετικές υπεύθυνες δηλώσεις ανάθεσης - ανάληψης.(ΚΜΛΕ, αρ. 101, παρ. 3 και αρ. 103, παρ. 3)
Κατά τον προκαταρκτικό έλεγχο, διαπιστώνεται ότι είτε ο διοικούμενος δεν κατέχει το απαραίτητο μεταλλευτικό δικαίωμα, είτε δεν υπάρχει η απαιτούμενη περιβαλλοντική αδειοδότηση (δεν έχει εκδοθεί ΑΕΠΟ) για τις εργασίες που περιγράφονται στην Τεχνική Μελέτη Έρευνας μεταλλευτικού ή ενεργειακού ορυκτού, είτε η Τεχνική Μελέτη δεν έχει συνταχθεί από αρμόδιο κατά το νόμο επιστήμονα.
Στην περίπτωση που, κατά τον προκαταρκτικό έλεγχο, διαπιστωθούν ελλείψεις που δεν επιδέχονται θεραπεία, τότε η μελέτη επιστρέφεται και απορρίπτεται το αίτημα.
Εφόσον, κατά τον προκαταρκτικό έλεγχο, επιβεβαιωθεί η ύπαρξη του απαιτούμενου μεταλλευτικού δικαιώματος και η προγενέστερη έκδοση της απαραίτητης ΑΕΠΟ, για τη διενέργεια των ερευνητικών εργασιών που περιγράφονται στην υποβληθείσα Τεχνική Μελέτη, και η Μελέτη υπογράφεται από αρμόδιο κατά το νόμο επιστήμονα, τότε πραγματοποιείται ο πλήρης έλεγχος του αιτήματος.
Διενεργείται πλήρης αξιολογικός έλεγχος της Τεχνικής Μελέτης, με τα ακόλουθα επιμέρους βήματα: α) Ελέγχεται η συμμόρφωση πληρότητας του περιεχομένου του τεύχους με το άρθρο 101 του ΚΜΛΕ ή/και το άρθρο 103 του ΚΜΛΕ, όπως ισχύουν. β) Ελέγχεται η συμμόρφωση ορθότητας με τα λοιπά ειδικότερα άρθρα του ΚΜΛΕ που αφορούν επιμέρους εργασίες και σχεδιασμούς που τυχόν περιγράφονται στο υπόψη τεύχος, καθώς και η τήρηση των κανόνων τέχνης και επιστήμης. γ) Διενεργείται, εφόσον απαιτείται, αυτοψία της υπηρεσίας για επιτόπιο έλεγχο στοιχείων της Τεχνικής Μελέτης.
Κατά τον πλήρη αξιολογικό έλεγχο του αιτήματος, διαπιστώνονται ελλείψεις που δεν επιδέχονται διορθώσεις.
Αποστέλλεται έγγραφο προς το διοικούμενο, στο οποίο επισημαίνονται οι ελλείψεις της υπόθεσης και οι λόγοι που αυτές οι ελλείψεις δεν δύναται να διορθωθούν. Η υπόθεση αρχειοθετείται και η Μελέτη επιστρέφεται.
Κατά τον πλήρη αξιολογικό έλεγχο του αιτήματος, διαπιστώνονται ελλείψεις που επιδέχονται διορθώσεις.
Η υπηρεσία ενημερώνει εγγράφως τον διοικούμενο για την ανάγκη συμπληρώσεων και διορθώσεων.
Παραλαμβάνονται τα συμπληρωματικά στοιχεία και οι διορθώσεις του φακέλου από το διοικούμενο, τα οποία πρωτοκολλούνται σε επίπεδο Γενικής Διεύθυνσης Ορυκτών Πρώτων Υλών και χρεώνονται για ενέργεια στη Διεύθυνση Μεταλλευτικών, Ενεργειακών και Βιομηχανικών Ορυκτών. Επαναλαμβάνεται το βήμα 6.
Κατά τον πλήρη αξιολογικό έλεγχο της υπόθεσης, δεν διαπιστώνονται ελλείψεις. Εφόσον διαπιστωθεί πληρότητα και ορθότητα της υποβληθείσας μελέτης, αποστέλλεται ενημερωτικό έγγραφο στον διοικούμενο για υποβολή των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων. (ΥΑ ΙΙ-5η/Φ.6.0/6961/1985 (ΦΕΚ Β΄/387/1985) όπως τροποποιήθηκε με την ΥΑ Δ7/Α/Φ.1.9/17452/734/1994 (ΦΕΚ Β΄/633/1994) και ΚΥΑ ΥΠΕΝ/ΔΑΠ/Φ4.2/71099/67/2018 (ΦΕΚ Β΄/5018/2018)). Στην περίπτωση που η μελέτη έχει υποβληθεί σε λιγότερα των τριών αντίγραφα ή στην περίπτωση που η υποβολή έχει γίνει μέσω ηλεκτρονικού ταχυδρομείου, με αυτό το ενημερωτικό έγγραφο, υπενθυμίζεται η ανάγκη υποβολής τριών συνολικά φυσικών αντιγράφων του τεύχους της Τεχνικής Μελέτης Έρευνας.
Παραλαμβάνεται ο φάκελος παραστατικών κατάθεσης αμοιβών μελετητών και των δικαιωμάτων Δημοσίου και Ταμείων και, εφόσον απαιτείται, τα υπολειπόμενα τεύχη της Τεχνικής Μελέτης Έρευνας σε φυσικά αντίγραφα (συνολικά τρία). Τα συμπληρωματικά στοιχεία πρωτοκολλούνται σε επίπεδο Γενικής Διεύθυνσης Ορυκτών Πρώτων Υλών και χρεώνονται για ενέργεια στη Διεύθυνση Μεταλλευτικών, Ενεργειακών και Βιομηχανικών Ορυκτών.
Ελέγχεται η πληρότητα και η ορθότητα των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων. Επιπλέον, διαπιστώνεται αν έχουν υποβληθεί τρία φυσικά αντίγραφα του τεύχους της Τεχνικής Μελέτης Έρευνας.
Διαπιστώνεται η πληρότητα και η ορθότητα των υποβληθέντων παραστατικών και δρομολογείται η έκδοση της απαραίτητης εγκριτικής απόφασης έγκρισης Τεχνικής Μελέτης έρευνας μεταλλευτικού ή ενεργειακού ορυκτού.
Συντάσσεται σχέδιο απόφασης έγκρισης της εν λόγω τεχνικής μελέτης και ακολούθως υπογράφεται ιεραρχικά και αρμοδίως. Η εν λόγω απόφαση αναρτάται στο Δικτυακό τόπο «Διαύγεια», ενώ ταυτόχρονα ψηφιακό αντίγραφό της αποστέλλεται στη διεύθυνση ηλεκτρονικού ταχυδρομείου του διοικούμενου και διανέμεται εσωτερικά ηλεκτρονικά στην αρμόδια Επιθεώρηση Μεταλλείων, μέσω του Συστήματος Ηλεκτρονικής Διεκπεραίωσης του ΥΠΕΝ. Έκαστο εκ των τριών τευχών της υποβληθείσας σε αξιολόγηση Τεχνικής Μελέτης Έρευνας μεταλλευτικών ή ενεργειακών ορυκτών σφραγίζεται. Το μεν πρώτο, παραμένει στο αρχείο του αρμόδιου φορέα, τα δε έτερα δύο συνοδεύουν από ένα ακριβές φυσικό αντίγραφο της εγκριτικής απόφασης προς τον διοικούμενο και την αρμόδια Επιθεώρηση Μεταλλείων, αντίστοιχα.
Διαπίστωση ανάγκης διόρθωσης ή συμπλήρωσης των υποβληθέντων παραστατικών ή υποβολής επιπλέον φυσικού αντιγράφου του τεύχους της Τεχνικής Μελέτης Έρευνας, μέχρι τη συμπλήρωση συνολικά τριών φυσικών αντιγράφων.
Αποστέλλεται στον διοικούμενο σχετική ενημέρωση για την ανάγκη διόρθωσης ή συμπλήρωσης των υποβληθέντων παραστατικών ή υποβολής επιπλέον φυσικού αντιγράφου του τεύχους της Τεχνικής Μελέτης Έρευνας, μέχρι τη συμπλήρωση συνολικά τριών φυσικών αντιγράφων.
Παραλαμβάνονται οι σχετικές συμπληρώσεις ή διορθώσεις των παραστατικών κατάθεσης αμοιβών μελετητών και των δικαιωμάτων Δημοσίου και Ταμείων ή/και τα υπολειπόμενα τεύχη της Τεχνικής Μελέτης Έρευνας σε φυσικά αντίγραφα (συνολικά τρία). Τα συμπληρωματικά στοιχεία πρωτοκολλούνται σε επίπεδο Γενικής Διεύθυνσης και χρεώνονται για ενέργεια στην αρμόδια Διεύθυνση Μεταλλευτικών, Ενεργειακών και Βιομηχανικών Ορυκτών.
Ελέγχεται η πληρότητα και η ορθότητα των συμπληρωματικών στοιχείων των υποβληθέντων παραστατικών και επιβεβαιώνεται η υποβολή τριών συνολικά φυσικών αντιγράφων του τεύχους της Τεχνικής Μελέτης Έρευνας.
Διαπιστώνεται η ορθότητα και πληρότητα του υποβληθέντος φακέλου. Συντάσσεται σχέδιο απόφασης έγκρισης της εν λόγω τεχνικής μελέτης και ακολούθως υπογράφεται ιεραρχικά και αρμοδίως. Η εν λόγω απόφαση αναρτάται στο Δικτυακό τόπο «Διαύγεια», ενώ ταυτόχρονα ψηφιακό αντίγραφό της αποστέλλεται στη διεύθυνση ηλεκτρονικού ταχυδρομείου του διοικούμενου και διανέμεται εσωτερικά ηλεκτρονικά στην αρμόδια Επιθεώρηση Μεταλλείων, μέσω του Συστήματος Ηλεκτρονικής Διεκπεραίωσης του ΥΠΕΝ. Έκαστο εκ των τριών τευχών της υποβληθείσας σε αξιολόγηση Τεχνικής Μελέτης Έρευνας μεταλλευτικών ή ενεργειακών ορυκτών σφραγίζεται. Το μεν πρώτο, παραμένει στο αρχείο του αρμόδιου φορέα, τα δε έτερα δύο συνοδεύουν από ένα ακριβές φυσικό αντίγραφο της εγκριτικής απόφασης προς τον διοικούμενο και την αρμόδια Επιθεώρηση Μεταλλείων, αντίστοιχα.
Διαπιστώνεται η αδυναμία του διοικούμενου να υποβάλλει τις απαραίτητες διορθώσεις ή/ και συμπληρώσεις. Η υποβληθείσα μελέτη επιστρέφεται και απορρίπτεται το αίτημα.
Το αίτημα μπορεί να υποβληθεί αρχικά και στο υπηρεσιακό email dmetal.gram@prv.ypeka.gr
Παραλαβή αιτήματος έγκρισης τεχνικής μελέτης έρευνας μεταλλευτικών ή ενεργειακών ορυκτών
Διαπίστωση ελλείψεων ή μη πλήρωσης νόμιμων προϋποθέσεων, κατά τον προκαταρκτικό έλεγχο, που δεν επιδέχονται θεραπεία
Απόρριψη αιτήματος λόγω ελλείψεων που δεν επιδέχονται διορθώσεων/ συμπληρώσεων
Διαπίστωση πλήρωσης νόμιμων προϋποθέσεων, κατά τον προκαταρκτικό έλεγχο
Διενέργεια πλήρους αξιολογικού ελέγχου του φακέλου της υπόθεσης
Διαπίστωση ελλείψεων που δεν επιδέχονται διορθώσεις
Απόρριψη του αιτήματος και ενημέρωση του διοικούμενου
Διαπίστωση ελλείψεων που επιδέχονται διορθώσεις
Ενημέρωση του διοικούμενου για την ανάγκη υποβολής συμπληρώσεων/ διορθώσεων
Διαπίστωση πληρότητας και ορθότητας των στοιχείων της υπόθεσης, κατά τον αξιολογικό έλεγχο
Παραλαβή των απαραίτητων αποδεικτικών κατάθεσης των δικαιωμάτων του Δημοσίου και Ταμείων και των σχετικών ενεργειών ανάθεσης - ανάληψης εκπόνησης τεχνικής μελέτης μεταξύ διοικούμενου και μελετητών
Έλεγχος πληρότητας και ορθότητας των υποβληθέντων παραστατικών
Διαπιστωση πληρότητας και ορθότητας των υποβληθέντων παραστατικών
Έκδοση εγκριτικής απόφασης Τεχνικής Μελέτης Έρευνας μεταλλευτικών ή ενεργειακών ορυκτών
Διαπίστωση ελλείψεων ή σφαλμάτων στα υποβληθέντα παραστατικά
Ενημέρωση για την ανάγκη συμπλήρωσης ή διόρθωσης των υποβληθέντων παραστατικών
Παραλαβή των σχετικών διορθώσεων ή συμπληρώσεων των απαιτούμενων παραστατικών
Έλεγχος πληρότητας και ορθότητας των συμπληρωματικών στοιχείων των υποβληθέντων παραστατικών
Έκδοση εγκριτικής απόφασης Τεχνικής Μελέτης Έρευνας μεταλλευτικού ή ενεργειακού ορυκτού
Απόρριψη αιτήματος λόγω αδυναμίας του διοικούμενου να υποβάλλει τις απαραίτητες διορθώσεις ή συμπληρώσεις των παραστατικών ή συμπληρώσεις των φυσικών αντιγράφων των τευχών της Μελέτης
Στοιχεία επικοινωνίας αρμόδιας Διεύθυνσης Μεταλλευτικών Ενεργειακών και Βιομηχανικών Ορυκτών